CELEX: 32022D0154
Language: el
Date: 2022-02-03 00:00:00
Title: Απόφαση (ΚΕΠΠΑ) 2022/154 του Συμβουλίου της 3ης Φεβρουαρίου 2022 για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία

4.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 25/18
               
            
         ΑΠΟΦΑΣΗ (ΚΕΠΠΑ) 2022/154 ΤΟΥ ΣΥΜΒΟΥΛΙΟΥ
         της 3ης Φεβρουαρίου 2022
         για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 31 Ιανουαρίου 2011 το Συμβούλιο εξέδωσε την απόφαση 2011/72/ΚΕΠΠΑ (1).
                  
               
                     (2)
                  
                  
                     Βάσει της επανεξέτασης της απόφασης 2011/72/ΚΕΠΠΑ, είναι αναγκαίο να καθοριστούν οι προϋποθέσεις υπό τις οποίες μπορούν να εξακολουθήσουν να δεσμεύονται τα κεφάλαια ενός αποθανόντος προσώπου.
                  
               
                     (3)
                  
                  
                     Η απόφαση 2011/72/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 2011/72/ΚΕΠΠΑ παρεμβάλλονται οι ακόλουθες παράγραφοι:
            
               
                  «2α.   Με την επιφύλαξη του άρθρου 5, σε περίπτωση θανάτου προσώπου που περιλαμβάνεται στο παράρτημα:
                  
                              α)
                           
                           
                              εάν το πρόσωπο αυτό είχε καταδικαστεί ποινικά για ιδιοποίηση κρατικών κεφαλαίων πριν από τον θάνατό του, τα κεφάλαια και οι οικονομικοί πόροι που ανήκαν στο εν λόγω πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του εξακολουθούν να δεσμεύονται μέχρι να εκτελεστούν οι δικαστικές αποφάσεις για την ανάκτηση των ιδιοποιημένων κρατικών κεφαλαίων και την καταβολή προστίμων·
                           
                        
                              β)
                           
                           
                              εάν το πρόσωπο αυτό δεν είχε καταδικαστεί ποινικά για το εν λόγω αδίκημα πριν από τον θάνατό του, τα κεφάλαια και οι οικονομικοί πόροι που ανήκαν στο εν λόγω πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του εξακολουθούν να δεσμεύονται για εύλογο χρονικό διάστημα, με την επιφύλαξη της παραγράφου 4. Εάν εντός της προθεσμίας αυτής ασκηθεί αστική ή διοικητική αγωγή για την ανάκτηση ιδιοποιημένων κρατικών κεφαλαίων, τα κεφάλαια και οι οικονομικοί πόροι που ανήκαν στο εν λόγω πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του εξακολουθούν να δεσμεύονται μέχρι την απόρριψη της αγωγής ή, εάν γίνει δεκτή, μέχρι την εκτέλεση της απόφασης του δικαστηρίου για την ανάκτηση των ιδιοποιημένων κεφαλαίων.
                           
                        
               
                  2β.   Το Συμβούλιο προβαίνει στις αναγκαίες τροποποιήσεις του καταλόγου του παραρτήματος, εφόσον κρίνει ότι δεν πληρούνται πλέον οι προϋποθέσεις της παραγράφου 2α για τη διατήρηση της δέσμευσης κεφαλαίων και οικονομικών πόρων που ανήκαν στο αποθανόν πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του.».
               
            
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 3 Φεβρουαρίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση 2011/72/ΚΕΠΠΑ του Συμβουλίου, της 31ης Ιανουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 28 της 2.2.2011, σ. 62).